Елин Пелин
Мечо слънце

chitanka.info

Огреяло мечо слънце

на меча поляна.

Извлече се баба Меца —

некъпана, непрана.

Разигра се, разлюля се,

да изпъди бълхите —

разтърси се планината,

попадаха елхите.

Де бре, Мецо, удряй, тропай,

хайде де!

Ново слънце пак огрея,

нова пролет пак дойде!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.